DISSERTATIO  MEDICA 


INAUGURALIS, 


DE 


DYSENTERIA. 


Decreto  almae  hujus  Academiae  obtempe¬ 
raturo,  scilicet,  unumquemque  summos  in 
medicina  honores  ambientem,  opusculum 
de  re  quavis  medica  proferre  jubenti,  pauca 
de  Dysenteria  dicere  mihi  liceat.  Bene  nos 
novimus,  hunc  morbum  frequenter  esse  de¬ 
scriptum,  sed  sive  spectemus  ad  diras  stra¬ 
ges,  saepe  etiam  gladio  funestiores,  quas 
omni  aevo,  in  exercitus  atque  classes  edidit. 


r 


W\'  c  sWm- 


% 


DISSERTATIO  MEDICA 


vel  etiam  quod  homines  in  omni  terrarum 
orbis  regione,  haud  raro  invadat ;  satis  con¬ 
stabit,  quemque  artem  salutiferam,  praeser¬ 
tim  in  castris,  exerciturum,  Dysenteriam  di¬ 
ligenter  considerare,  atque  probe  praenos¬ 
cere,  oportere. 


HISTORIA  MORBI. 

i 

Usque  ad  tempus  quo  vixit  praeclarus 
Sydenham,  inter  se  valde  discrepuere  me¬ 
dici  de  Dysenteria  disserentes ;  nonnulli, 
sub  hoc  nomine,  nempe  omnem  diarrhoeae 
speciem,  intestinorum  haemorrhagiam,  at¬ 
que  ulcerationem  complectentes. 

Sed  ille,  alii  que  post  eum,  ac  potissimum 
Cullenus  jure  celeberrimus,  significationem 
propriam  atque  definitam  huic  titulo  de- 

der  e  :  Hic,  in  Systemate  suo  Nosologico 
eximio,  ad  classem  Pyrexiamm,  et  ad  ordi¬ 
nem  Profluviorum  retulit,  sicque  definivit. 

“  Pyrexia  contagiosa,  dejectiones  fre¬ 
quentes,  mucosae,  vel  sanguinolentae,  re¬ 
tentis  plerumque  faecibus  alvinis,  tormina, 
tenesmus.” 

Dysenteria  per  regiones  calidas  praecipue 
grassatur,  praesertim  iis  in  locis,  quibus 
terra  demissa  ac  palustris,  et  coelum  pluvi¬ 
osum  eveniunt.  Interdum  aestate  vel  au¬ 
tumno  ineunte,  epidemice  in  his  saevit ;  quo 
tempore,  febribus  remittentibus,  et  inter¬ 
mittentibus,  persaepe  sese  conjungit,  eo  fit 
morbus  maxime  lethalis. 

Dysenteriae  plurima  ex  parte  praeeunt, 
anorexia,  nausea,  alvus  adstricta,  flatus, 

quibus  superveniunt  algores,  postea  calor 
et  sitis,  praeter  ordinem  augentur,  cum  lin¬ 
gua  arida  sub  flavi  coloris  et  vomitu  praeci¬ 
pue  bilioso,  pulsu  frequenti,  capitisque  do¬ 
lore.  Paulo  post  tempore,  dejectiones  pra¬ 
vae,  iterum  atque  iterum  interdum  copiose 
redduntur,  cum  borborygmis,  et  dolore  ad 
imum  ventris.  His  cito  ingravescentibus 
dolores  per  totum  abdomen  vago  itinere 
progrediuntur,  tenesmo,  atque  immani  de¬ 
sidendi  desiderio. 

Brevi  sellae  parciores,  sed  frequentiores 
fiunt,  quibus  expulsis,  aeger  levamine  per 
paululum  temporis  potitur,  praesertim  cum 
moleculae  faecum  naturalium  ejiciantur. 

Per  anum  emissa,  quoad  colorem,  et  cae- 
teras  qualitates  multum  variant.  Mucus 
spumosus,  aut  purus,  lineamentis  sanguineis 

imbutus,  aut  commistus,  frequenter  manat. 
Nonnunquam  liquor  aquosus  loturae  carni¬ 
um  simillimus,  foetore  putido.  Interdum 

sanguis  ipse,  pus  quoque,  fimbriae  mem- 

% 

branaceae  intestinorum  tunicae  villosae  haud 
dissimiles,  in  dejectionibus  apparent.  Ali¬ 
quando  particulae  sebaceae,  vel  specie  ca¬ 
seum  referentes  dejiciuntur  ;  interdum  per 
os  vel  per  anum  emittuntur  vermes.  Sae¬ 
pe  in  progressu  morbi,  symptoma  aegro  mo¬ 
lestissimum  accidit,  ex  detrusione  ani,  per 
nisus  violentos.  Faeces  alvinae,  scybalarum 
forma  tantum,  etiamque  in  minima  quanti¬ 
tate,  et  raro,  eliminantur. 

/ 

Sedes  hae  pravae,  cum  aliis  comitantibus 
malis,  brevius  longiusve  permanent.  Nunc 
,  remediis  propriis  adhibitis,  leniores  factae, 
omnino  desinunt,  vel  diu  perstantes,  mor¬ 
bum  chronicum  efficiunt  ;  nunc  subito  for- 

mam  graviorem  mox  dicendam  induunt. 
Urinae  excretio  in  diversis  exemplis  mul¬ 
tum  differt,  modo  parca,  nonnunquam  cum 
stranguria  evadit ;  nunc  rubicunda,  inter¬ 
dum  coloris  expers,  aliquando  in  toto  sup¬ 
pressa  est. 

Febris  quae  Dysenteriam  comitatur,  po¬ 
test  ab  accessione  morbi,  vel  inflammatoria, 
vel  typhodea  esse,  vel  ex  duabus  composita ; 
hoc  est,  sub  initio  synocha,  et  morbo  pro- 
grediente  typho :  et  cum  vere,  praesertim  in 
regione  frigida,  homines  Dysenteria  adori¬ 
tur,  aliquando  illa,  ubi  autem  aestate  in  ter¬ 
ris  calidis  vel  temperatioribus  incipit,  cum 
alterutra  harum  frequentius  connectitur. 
Brevi  temporis  si  morbus  fauste  evasurus 
sit,  febris  gradatim  et  omnino  cessat,  sed 
interdum  perdurat,  vires  extenuantur  aut 
cito  obruuntur,  ventriculus  magnopere  nau- 

sea  laborat ;  lingua^  et  dentibus  sordes  foe¬ 
dae  inhaerescunt.  Cutis  nunc  arida,  nunc 
sudoribus  e  facie  vel  e  pectore  subinde  ma¬ 
nantibus  perfusa  est*  Nisus  frequentissimi 
et  dolentissimi  aegrum  miserrimum  excru¬ 
ciant,  qui  precatur  sibi  mortem,  suis  fi¬ 
nem  ponere  miseriis.  Tum  facies  pallescit, 
foetor  cadaverosus  adest.  Stupor  vel  de¬ 
lirium,  pulsus  exilis,  et  intermittens,  et 
singultus,  accidunt,  atque  aeger  his  omni- 
bus  confectus,  animam  emittit. 


SECTIO  CADAVERUM. 

Quamvis  omnia  abdominis  viscera  non- 
nunquam  afficiuntur,  tamen  intestinis  prae¬ 
cipue  crassioribus  potissimum  insidet  mor¬ 
bus.  Colon  et  rectum  flatu  distensa,  in¬ 
flammata  vel  sphacelata,  plus  minusve  ap- 

parent ;  interdum  tunicae  eorum,  cum  per¬ 
paucis  inflammationis  vestigiis,  crassae  sunt, 
vel  coarctantur  j  at  nonnunquam  praeter  so¬ 
litum  rubescunt ;  in  colo  subinde  conspici¬ 
untur  pustulae,  speciem  variolae  referen¬ 
tes,  attamen  hoc  discrepunt,  quod  in  va¬ 
riola,  cavernosae,  in  Dysenteria,  carnosae 
sunt. 


Ilium  interdum  sanum  apparet,  sed  saepe 
inflammatione  praesertim  partis  inferioris 
affectum  conspicitur,  et  plexus  ejus  sibi  in¬ 
vicem  inhaerescunt ;  maculae  rubrae  vel 
gangrenosae  interdum  ventriculo  sese  os¬ 
tendunt,  omentum  aliquando  prope  con¬ 
sumptum  est,  vel  decoloratum,  hepar  et 
lien  adaucta,  abscessibus  affecta,  vel  immi¬ 
nuta  inveniuntur.  Pancreas,  interdum  in¬ 
duratum  est.  Sed  haec  posteriora  exempla 
rarius  occurrunt,  et  fortassis  non,  nisi  cum 

morbus  febri  remittenti,  vel  intermittenti 
sese  adjungit ;  in  his  egomet  haec  viscera 
pius  minusve  sic  morbida  vidi. 


DIAGNOSIS. 

A  diarrhoea,  colica,  cholera,  et  haemor- 
rhoide,  sequentibus  dignoscitur  Dysenteria. 

Diarrhoeam  nunquam  comitatur  febris 
primaria,  Dysenteriam  perpetuo  ;  neque  in 
diarrhoea  aeque  ac  Dysenteria,  torminibus, 
vel  tenesmo,  excruciatur  aeger.  Nunquam 
ex  contagione  originem  suam  ducit  illa,  ast 
semper  haec.  Retractio  umbilici,  musculo¬ 
rum  abdominalium  spasmi,  alvus  adstricta, 
nulla  pyrexia  primaria,  vomitus  tanquam 
stercoracei  colicam  a  Dysenteria  satis  dis*- 
criminant. 

A  cholera  distinguitur  humoris  biliosi, 
sursum  et  deorsum,  copiosa  exinanitione, 
surarumque  spasmis.  Haemorrhoidam  de*? 
signant  satis  tubercula  circa  anum,  vel  per 
eum,  stillatio  sanguinis  sine  tenesmo,  vel 
alia  affectione  abdominis  insolita,  aut  prae¬ 
gressa,  vel  comitante. 


PROGNOSIS. 

In  hoc,  ut  in  aliis  plerisque  morbis,  se¬ 
cundum  violentiam  symptomatum,  aeta¬ 
tem,  corporisque  habitum,  prognosis  didu¬ 
citur. 

Si  pyrexia,  tormina  et  tenesmus,  mitem 

/ 

formam  servant,  atque  medicamentis  pro¬ 
priis  cedunt,  vix  ullum  periculum  adest.  At 
cum  infantes,  homines  aetate  provectos,  vel 

ex  aliquo  morbo  praeeunte  debiles,  aut  fae- 
minas,  vehementer  invadit,  maxime  peri¬ 
clitantur.  Si  adsunt  petechiae,  vibices,  fae- 
cumve  foetor  intolerandus,  delirium,  pulsus 
parvus,  singultus,  et  convulsiones,  sellae 
sponte  sua  elabentes,  et  urina  quoque,  at¬ 
que  sedimentum  nigrum  deponens,  tormen¬ 
torum  vehementium  cessatio  subita,  pauca 
vel  plura  horum  simul  concurrentia,  mor¬ 
tem  indubitabilem,  plurima  ex  parte,  mon¬ 
strant. 


DE  CAUSIS  DYSENTERIAE  RE¬ 
MOTIS. 

Plerisque  a  contagione  Dysenteriam  oriri 
hodie  constat ;  si  ausim  judicare,  dicerem, 
quod  sola  atque  unica  causa  est.  Nam  alia 
varia  excitantia,  ab  auctoribus  memorata. 

corpus  humanum  ad  invasionem  morbi,  tan¬ 
tum  opportunius  reddunt ;  nempe,  palu¬ 
dum  miasmata,  bilis  acris,  fructus  usus  im¬ 
modicus,  &c.  quoque  calor  humiditati  con¬ 
junctus,  victus  deficiens  vel  noxius,  evacu¬ 
ationes  immodicae,  ebrietas,  denique  quic- 
quid  corpus  multum  debilitat  vel  vires  re¬ 
solvit,  contagionis  actioni  maxime  favet. 

» 

CAUSA  PROXIMA. 

Quae  sit  causa  hujus  morbi  proxima,  va¬ 
rii  medici  varie  opinantur.  Nonnulli  dux¬ 
ere  causam  proximam  a  materia  acri  in  in¬ 
testinis  aut  generata  vel  illuc  delata,  eadem- 
que  irritante.  Causam  proximam  fibrarum 
intestinorum  spasmum  esse  existimat  Cul- 
lenus :  hoc  negant  alii,  atque  ad  inflamma¬ 
tionem,  causam  proximam  retulere.  Valde 

mihi  arridet  haec  opinio,  ex  iis,  quae  cada¬ 
veribus  incisis,  semper  conspiciuntur. 


METHODUS  MEDENDE 

Quamvis  Dysenteria,  primo  gressu,  natu^ 
rae  inflammatoriae  haud  raro  esse  possit, 
nihilominus,  quemque  medicum,  ob  horren* 
dam  formam  typhodeam,  quam  morbus  pro» 
grediens,  persaepissime  induit,  valde  ca» 
vere  oportebit,  ne  sanguinem  incaute  mit¬ 
tendo,  mortem  in  aegrum  festinaret. 

Procul  dubio,  praesertim  in  regione  fri¬ 
gida  omnia  synodiae  indicia  per  totum  mor¬ 
bi  decursum,  interdum  adsunt,  atque  de¬ 
tractionem  sanguinis  rogitant.  Cum  talia 
symptomata  occurrunt,  phlebotomia  quam¬ 
primum  nobis  utendum  est,  incipiente  mor- 

bo,  ventriculum  exonerare  ingestis,  necesse 
erit ;  cui  consilio,  emeticum  lene  sat  inser¬ 
vit.  Tartris  antimonii  nimis  vehemens  est, 
nonnunquam  post  vomitionem,  aegrum  nau¬ 
sea  magnopere  lacessit,  multumque  debili¬ 
tat,  quocirca  ipecacuanha  aptior  erit,  par¬ 
titis  vicibus  adhibita,  donec  vomitum  cie- 
rit.  His  rite  peractis,  ad  laxantia  vel  etiam 
ad  purgantia  quamprimum  confugiendum 
est :  de  horum  utilitate  fere  omnes  medici 
una  voce  loquuntur. 

Nihil  est  quod  timeamus  debilitatem  ex 
iis  oriri  vel  augeri;  nam,  sublevando  intesti¬ 
norum  irritationem,  febrem,  qualiscunque 
generis  sit,  minuunt;  et  quo  citius  illis  probe 
utamur,  eo  efficaciora  fiunt.  Omnia  medica¬ 
menta  cathartica,  quibus  hoc  morbo  sanan¬ 
do  usi  sunt  medici,  nequaquam  hic  enume¬ 
rare  necesse  est,  quandoquidem  ferme  quis- 

que  unum  sibi  proprium  atque  comproba¬ 
tum  habet.  Plurima  horum  adhibita  vidi, 
et  puto  me,  sine  praejudicio,  de  sulphate 
magnesiae  loqui,  ut  omnium  praestantis- 
simo. 

Si  nullum  ordinis  laxantium  voto  medici 
respondeat,  deinde  purgantibus  utendum, 
qualia  sunt  calomelas,  jalapium,  &c.  idoneis 
dosibus,  ad  plenam  atque  repetitam  alvi 
solutionem,  nam  in  hac  salus  aegri  pen¬ 
det. 

Perraro  clysmata  ullum  fere  auxilium  se- 
cum  adferunt,  aut  fovendo  aut  evacuando 
intestina,  utpote  per  aptum  tempus  retineri 
non  possunt,  ob  tenesmum. 

Sed  aliquando  tormina,  fotu  externo,  le¬ 
vantur,  et  vesicatoriis  abdomini  applicatis. 

Inflammatione  subacta,  sordibusque  ex  in¬ 
testinis  omnino  expulsis,  opium  saluberri¬ 
mum  esse  comprobatur,  priusquam  vero, 
perniciosissimum  ;  immania  tormina  et  te¬ 
nesmum,  per  os  vel  per  anum  inhibitum,  le¬ 
vando,  interdum  mirifice  prodest.  Clysrna- 
ta  opiata,  saltem  cum  minima  quantitate 
vehiculi,  injicienda  sunt ;  si  haec  retineri 
non  possunt,  forma  pilulae  in  anum  immis¬ 
sum,  persaepe  tenesmum  amovet. 

Diaphoretica,  post  cathartica  solerte  ad¬ 
ministrata,  nonnullis  valde  laudantur  :  eo¬ 
dem  tempore,  aeger  decocta  hordeacea  vel 
alios  liquores  tenues  copiose  bibat,  oportet. 
In  utraque  India,  mercurio  medici  large 
utuntur.  Cum  debilitas  vel  proclivitas  ad 
putredinem  adsunt,  liberali  manu,  vinum 
et  cortex  peruvianus  concedenda  sunt. 

Tonica  atque  astringentia,  prout  res  sese 
habeant,  administrentur,  oportet.  Morbo 

perstante,  intestina  et  ventriculus,  multo 

-  \  • 

acore  interdum  opprimuntur,  cui  occurren¬ 
do,  absorbentia  maxime  accommodantur,  a 
morbo  convalescentes,  tenui  sed  nutrienti 
victu  uti  debent,  cum  exercitatione  modica, 
atque  in  frigus  sese  accingant,  vestimentis 
lanuginosis:  indusium  laneum,  sane  per  om« 
ne  stadium  morbi,  in  curatione  medicamen»» 
ta  multum  juvat. 

PROPHYLAXIS 

f  - 

Quum  nos  lugubris  aevorum  experientia, 

i 

Dysenteriam  maxime  contagiosam  esse  mo¬ 
net,  non  solum  medici,  verum  etiam  prae¬ 
fecti  classium,  castrorum,  urbiumque,  alio- 

.  t 

rumve  locorum,  quae  homines  frequentant, 

c 

vel  quibus  confertim  sese  habeant,  summa 
ope,  niti  debent,  ne  labes  grassaretur. 

Morbo  correpti,  quamprimum  a  numero 
sanorum  segregentur,  oportet,  atque  seor¬ 
sum  collocentur.  Tum  ventilatio,  atque 

*  ■  s  W >  -  •  - 

summa  mundities,  colendae  sunt.  Omnia 
excrementa  quam  citissime  amovere,  atque 
terra  contumulare,  necesse  erit.  Vapores 
aceti  calefacti,  valde  utiles  sunt,  ad  ani¬ 
mum  aegri  erigendum,  vel  etiam  ad  conta¬ 
gionem  debellandam;  sed  vapores  acidorum 
mineralium  in  hoc  aliis  longe  praestant.  Ne¬ 
quaquam  matulis  aegrorum,  sani  utantur. 

Haec  non  solum  aegro  ipsi  multum  pro¬ 
sunt,  verum  vicinis  in  morbum,  maximum 
praesidium  adferunt. 

sm 

Excudebat  C.  Stewart, 


